हाउस ऑफ़ डेविड में अब तक…
कई हफ़्ते बीत गए। मुझे लगा आप लोग नहीं आएँगे।
साथ मिलकर, हम बदला ले सकते हैं।
एक ही शर्त पर। तुम्हारे तख़्त के बदले।
हम साथ एक आज़ाद ज़िंदगी गुज़ारेंगे।
अपनी किस्मत के फ़ैसले मैं नहीं कर सकती।
-कहीं जा रहे हो? -मेरा यहाँ कोई काम नहीं है।
सॉल वंश ने सलाम भेजा है।
गोलायथ!
मुझे उनके राजा से लड़ने दो।
फिलिस्तीनी इकट्ठे हो गए हैं।
हम वही करेंगे जो हमेशा करते हैं।
लड़ेंगे।
सुनो, ऐ इज़राइल के लोगों
बस वही है हमारा परमेश्वर
वह परमेश्वर
जो है एक
पिताजी, मान जाइए।
नेथानील, तुम्हें तो पता है महाराज ने हर लायक इंसान को बुलाया है।
मैं लायक नहीं हूँ।
मैं योद्धा नहीं हूँ।
पिताजी, मैं पहले ही मारा जाऊँगा।
तुम्हारे भाई तुम्हारी हिफाज़त करेंगे।
बात क्या है?
पिताजी हम सभी को जंग में भेज रहे हैं।
जंग में? कैसी जंग?
फिलिस्तीनियों के साथ।
उन्होंने हमला कर दिया है।
पिताजी, यह पागलपन है। मैं नहीं जाऊँगा।
-मैं इसकी जगह जाऊँगा। मुझे भेजिए। -मेरी जगह यह जाएगा।
-इसे भेजिए। -यह नहीं जाएगा।
क्यों नहीं? हर नौजवान को जाना है।
-यह अभी बच्चा है। -मैं भी तो बच्चा हूँ।
अगर जंग हो रही है, तो मैं लड़ूँगा।
तुम मेरी बात मानोगे। महाराज के पास जाओ। डेविड को मेरे साथ रहना होगा।
-नेथानील, चलो। -नहीं।
अपने हाथ दूर हटाओ।
पिताजी।
पिताजी, जो राजा आपको पसंद नहीं उसके लिए मुझे मौत के मुंह में डाल रहे हैं।
नेथानील, इधर आओ।
तुम्हें अपने भाइयों के साथ रहकर लड़ना है।
ईश्वर और इज़राइल के लिए।
-समझे? -समझ गया।
अब जाओ।
बहुत हुआ, भाई। खुद की कितनी बेइज़्ज़ती करवाओगे।
मगर क्यों?
कोई सवाल नहीं।
-मुझे जवाब दीजिए। -आज नहीं, डेविड।
-पहले सभी औलादों को जंग में भेज चुका हूँ। -मैं भी तो आपकी ही औलाद हूँ।
मेरा वह मतलब नहीं था।
मुझे हक़ है…
क्या लगता है तुम्हें किस बात का हक़ है, डेविड?
किस बात का हक़ है?
सच्चाई जानने का।
बस, एक बार।
मुझे जानने का हक़ है कि आप मुझे इन पहाड़ियों में क्यों रखते हैं।
और मैंने तुम्हें कई बार बताया है।
मन की गहराइयों में झांको।
आप ही कहते हैं न?
मन की गहराइयों में झांको।
मेरे दिल को लगता है कि आपने मुझसे कभी सच नहीं कहा।
नहीं।
रहने दीजिए।
अब बता दीजिए।
-भेड़ों को जाकर देखो, डेविड। -नहीं।
मुझे जाने दीजिए।
हाउस ऑफ़ डेविड
एलाह का दर्रा - फिलिस्तीन का युद्ध
वह दिन जिसका मैंने सपना देखता था।
कैसा सपना?
हमारी सेनाओं के एक साथ आने का।
देखा जाएगा।
एलाह का दर्रा इज़राइली खेमा
तीस साल।
तीस साल से मैंने इन लोगों की सेवा की है, उनका नेतृत्व किया है, उनके लिए लड़ा हूँ।
अब मैं थकने लगा हूँ।
आप क्या सोच रहे हैं, सॉल?
मैं आगे की सोच रहा हूँ।
आप शिकायत कर रहे हैं।
क्या मुझे इसका हक़ नहीं?
नहीं, बिल्कुल है।
पूरी तरह।
मेरी गुज़ारिश है कि दुश्मनों की सेना के पहुँचने से पहले कर लीजिए।
इस बार उनकी तादाद बहुत है।
वो दिन कहाँ गए जब जंग से पहले तुम मेरा हौसला बढ़ाया करते थे?
शायद मैं भी थकने लगा हूँ।
सेनापति आबनर, मुझे बताओ।
मुझे बताओ कि मैं कौन हूँ।
आप विजयी महाराज सॉल हैं।
इज़राइल में शाही दौर लाने वाले पहले महाराज, जिसने कबीलों को एकजुट किया।
नहीं।
मुझे बताओ कि मैं कौन हूँ…
तुम्हारे नज़रों में।
महाराज, आप हमारे लोगों को डर से निकालकर निश्चितता की तरफ लाये।
भले कितनी ही मुश्किलें आईं, आप कभी नहीं डगमगाए।
आपने मुझे उस ज़िंदगी से निकाला जिससे मैं खुद नहीं निकल सकता था।
आपने मुझे एक मकसद दिया।
और इस एहसान के बदले में अगर जान भी देनी पड़ी तो मैं ख़ुशी-ख़ुशी दे दूँगा।
मेरी नज़रों में आपका यह कद है, महाराज।
और मुझे महाराज क्यों चुना गया?
इस पल के लिए ही।
मैंने सही कहा?
हाँ, काम चल जाएगा।
मुझे ख़ुशी है कि तुम मेरे साथ हो, मेरे पुराने दोस्त।
हमेशा रहूँगा, महाराज।
अब तक तो 150,000 से ज़्यादा फिलिस्तीनी लग रहे हैं।
दिन ढलने तक और आएँगे।
हमारे एक के मुकाबले तीन फिलिस्तीनी हैं।
यह सही नहीं है, है न?
हमने सही की मांग की भी नहीं।
हम अपने एक लड़ाके के बदले उनके दस मारेंगे।
और मुझे, ऐसा करने में, बेहद ख़ुशी होगी।
अरे, नहीं।
उठ जाओ।
यह एक बेहतरीन तलवार है।
मैं देख सकता हूँ?
मेरे पिता ने 20 साल पहले इसे एक फ़िलिस्तीनी से छीना था।
आपके पिता के साथ शुरूआती जंगों में लड़कर।
हाँ, मुझे याद है।
तुम्हारा नाम क्या है?
एलिएज़र, ऐशर का बेटा, मेरे कबीले का नाम…
सिमोन है।
जी।
सीधी और धारदार।
ऐशर घराने ने हमेशा हमारा साथ दिया है।
ख़ुशी है कि हम साथ मिलकर लड़ेंगे।
एलिएज़र?
हमें किस बात का डर?
परमेश्वर हमारे साथ है।
क्या सैमुअल आएँगे?
हमेशा की तरह जंग में दुआ करने के लिए?
बेशक, परमेश्वर ने चाहा तो।
आपने अभी उस बच्चे को एक झूठी उम्मीद दी?
कोई उम्मीद न होने से तो बेहतर है।
हिम्मत रखो, भाइयों।
हिम्मत रखो।
हमारे खिलाफ़ कौन टिक सकता है?
कौन?
महाराज, हमेशा की तरह हम साथ लड़ने आए हैं।
मैं और मेरे साथ जूडाह कबीला के 25,000 जवान।
मगर मैं वो सब भूला नहीं हूँ, महाराज…
मगर आज, हम एक होकर लड़ेंगे।
हम एक होकर लड़ेंगे।
एक होकर।
भाइयों… महाराज की जय-जयकार करो।
हे परमेश्वर, हम तेरी मेहरबानियों के लिए शुक्रगुज़ार हैं।
आपने हमें यह घर दिया, खाना दिया, एक परिवार दिया।
हर वो चीज़ जो आपने हमें दी है, उसके लिए आपका शुक्रिया।
हमारे दिलों में हमदर्दी दो,
ताकि हम जो कुछ भी करें बस तेरी रज़ामंदी के लिए करें…
और जितने दिन भी जिएं तुझी पर यकीन रखें।
आमीन।
और ऐ परमेश्वर, हम तेरे बंदे हैं।
हमारी रहनुमाई कर, हमें ताक़त दे,
और हमेशा हमारा साथ दे।
आमीन।
सैमुअल।
कैसे हो, डेविड।
मुझे लगा आप जंग में होंगे।
तुम्हें लेकर मुझे भी यही लगा था, समझे?
और फिर भी हम यहाँ मिल रहे हैं।
एक नए दिन की शुरुआत में।
मुझे अपने पिता के पास ले चलो।
ठीक है। वह घर में ही हैं।
आपको देखकर ख़ुशी हुई।
तुम्हें भी देखकर मुझे बेहद ख़ुशी हुई।
जब मेरी ज़िम्मेदारी तुम ले लोगे, तब तुम्हें देखना और अच्छा लगेगा।
माफ़ कीजिए, मेरे नबी।
मेरे पास देने को ज़्यादा कुछ नहीं है।
मेरे पास जो कुछ भी बेहतर था मैंने महाराज की सेना के लिए भेज दिया।
सच में?
पेड़ के इस फल में इतनी बरकत दे कि हम इसे खाकर
आपकी इबादत के लिए अपने अंदर ताक़त पा सकें।
जैतून के पेड़।
सर्दियों में, इसकी टहनियाँ हमें गर्मी देती हैं,
और गर्मियों में, छाया देती हैं, और इससे हम जैतून का तेल निकालते हैं,
जिसकी हमारी ज़िंदगी में अनगिनत फायदे हैं।
देखो तो, हर चीज़ का एक मकसद है।
-सैमुअल… -डेविड।
मुझे जंग में जाना है।
पिताजी से कहा…
तुम्हें पता है मेरे घर यानी नॉब की चोटी पर एक जैतून का पेड़ है,
कहते हैं कि वह 1,000 साल पुराना पेड़ है।
मुझे लगता है कि जब जॉशुआ पवित्र भूमि की तरफ जा रहे थे
तो उन्होंने उस पेड़ के नीचे आराम किया था।
पता है, मेरी पत्नी, हीला
वह जैतून का तेल अपने बालों में लगाती है।
और एक बात बताऊँ? उसने मुझे भी लगाना सिखा दिया।
क्या लगता है? उससे कुछ फ़ायदा है?
प्यारे नबी, क्या मैं जान सकता हूँ, आप यहाँ क्यों आए हैं?
ओबेड के बेटे, मुझे ख़ुशी कि तुमने यह पूछा।
पिछली बार तुमसे मिलकर जो कहा था अपनी वही बात पूरी करने आया हूँ।
मैं कुर्बानी करने आया हूँ।
इस घर से हुई गलतियों की माफ़ी दिलाने।
उनसे छुटकारा दिलाने को।
गाथ का राजा अकीश अगुआई करेगा।
वह गुस्से में लग रहा है।
आपने जंग के मैदान में उसके पिता की जो हालत की थी,
उसके लिए जायज़ है। मैं भी यही करता।
तुम रणनीति के साथ अगुआई करते, न कि जज़्बातों के साथ।
ऐशकेलॉन साथ दे रहा है।
ऐशडॉड और युर्ज़ा भी।
अपने झंडे भी नहीं लगाए हैं।
डरपोक कहीं के।
एक्रोन वाले कहाँ हैं?
लगता है वह पांचों कबीलों को साथ नहीं ला पाया।
यह एक अच्छी निशानी है।
वो कितने होंगे?
तकरीबन 200,000 से ज़्यादा।
इतने घोड़े और रथ हैं कि हम गिन भी नहीं सकते।
इस सब से हमारी हिम्मत कम नहीं होगी।
हमारी सेना इतनी बड़ी है तो हमें ही हमला करना चाहिए।
हिब्रू लोगों से लड़ने में कबसे बड़ी तादाद मायने रखने लगी?
पहले हमें उनकी हिम्मत तोड़नी होगी।
ओह, स्वर्ग के देवता।
यह पृथ्वी का देवता है।
तुम्हारा राजा कहाँ है?
उसे मुझसे लड़ने भेजो, ताकि मैं उसे मौत दे सकूँ,
और उसे तुम लोगों को गिद्धों को खिला सकूँ।
वह बस एक इंसान है, पिताजी।
और उसका खून बहकर इस सरज़मीन को अपना बनाऊंगा।
सच में?
मेरे पास अपने राजा को भेजो,
यह किसी ऐसे को जो उससे ताक़तवर हो, अगर पूरे इज़राइल में कोई ऐसा हो।
मैं अपने देवताओं को याद करूँगा।
अपने सूरमा के लिए अपने खुदा से दुआ माँगो,
ताकि हम में से एक का खून हमारे लोगों की किस्मत तय करेगी,
और फिर हम देखेंगे कि कौन ताक़तवर है।
और हारने वाला ज़िंदगी भर जीतने वाले की गुलामी करेगा।
आज यहाँ खड़े होकर, मैं इज़राइल को चुनौती देता हूँ।
मैं तुम्हारे ईश्वर को चुनौती देता हूँ।
मुझसे लड़ने अपना सूरमा भेजो।
पिताजी, होश में आइए।
नहीं। इसे मुझसे हटाओ।
नहीं।
पिताजी।
तुम्हें श्राप देता हूँ, दैत्य।
मुझसे दूर हो जाओ।
आपको उठना होगा। पिताजी, अपनी सेना का सोचिए।
इन्हें इनके खेमे में ले जाओ।
हम अंधकार और डर में मरेंगे।
जल्दी करो।
मुझसे दूर हो जाओ।
किसी ऐसे को ढूँढ़ो जो उससे लड़ने को तैयार हो।
मैं उससे अपनी बेटी की शादी कर दूँगा। उसके सारे कर माफ़ कर दूँगा! जो चाहे दूँगा!
जाओ ढूँढ़ो!
मेरा इल्म बरसे बारिश की तरह
मेरी आवाज़ हो शबनम की तरह
जैसे गिरती हैं बारिश की बूँदें मुलायम घासों पर
और होती है बारिश जड़ी-बूटियों पर
और सुने ये सारा जहाँ
वो बातें जो मैं कहूँ, एक ख़ुदा
सैमुअल, हम किसलिए रुके हैं?
एक जंग हो रही है।
मुझे जाना चाहिए। मैं तैयार हूँ।
तुम्हारी माँ ने तुम्हें यह बजाना सिखाया, है न?
तुम्हें उसकी याद आती है?
मुझे लगता है तुम्हारी माँ बहुत नेक थीं।
इस दुनिया में माँ से ज़्यादा ताक़तवर बस कुछ ही चीज़ें हैं।
मेरी अपनी माँ,
मंदिर में इतना लीन होकर पूजा करती थीं
कि पादरियों को लगता कि वह नशे में है।
मगर नहीं, वह पाक काम में खोई होतीं, यकीन की गहराइयों में।
और वही वजह है कि आज मैं यहाँ हूँ।
एक माँ का ओहदा, राजा के ओहदे से कहीं बढ़कर होता है,
हज़ारों राजाओं से बढ़कर।
बेहद प्यारा है।
जब मैं पैदा हुआ… तब उन्होंने मेरे लिए इसे सिला,
और फिर उन्होंने मुझे यह ओढ़ाया, जब मुझे पादरियों के बीच रहने भेजा गया।
तब मैं दो साल का था।
उनकी याद में मैं इसे पहनता हूँ।
मुझे लगता है यह पुराना हो गया है।
तुम… सही कह रहे हो।
मैं तुम्हें कुछ बताऊँ?
जो चाहो।
मुझे चीज़ें दिखाई देती हैं।
और ज़्यादा सपने, दृश्य, मगर वो असली जैसे लगते हैं।
जैसे कि…
जैसे तुम किसी अलग दुनिया में होते हो?
हाँ।
ऐसी जगह जहाँ मैं कभी नहीं गया…
मगर वह घर जैसा लगता है।
एक अजीब सी शांति मिलती है।
मुझे बताओ।
मुझे वादियों में एक नदी बहती दिखाई देती है।
बेहद ख़ूबसूरत पहाड़… मैंने ऐसा कुछ पहले कभी नहीं देखा।
और वहाँ एक योद्धा होता है… जिसकी तलवार पानी में होती है।
वह जगह कौन सी है।
नदी की हिफाज़त करना।
मैं इस बारे में जानता हूँ।
यह लिखा हुआ है।
वह जॉशुआ है।
हाँ।
जेरिको में, महान जंग से एक रात पहले,
जॉशुआ ने एक हस्ती को देखा था, एक योद्धा जिसकी तलवार पानी में थी।
वह कौन है?
और जॉशुआ ने योद्धा से पूछा…
"तुम हमारा साथ देने आए हो
"या फिर दुश्मनों की तरफ से हो?"
और योद्धा ने जवाब दिया, "किसी की तरफ से नहीं।"
"परमपिता परमेश्वर की सेनाओं का सेनापति बनकर, मैं आया हूँ।"
पता है, इंसान क्या भूल जाते है, वो पूछते हैं, "क्या ईश्वर हमारे साथ है?"
"क्या परमेश्वर हमारा साथ देगा?"
मगर बजाए इसके उन्हें यह पूछना चाहिए…
"क्या हम उस परमेश्वर के साथ हैं?"
और फिर जॉशुआ ने उससे पूछा,
"परमेश्वर का अपने बंदे के लिए क्या हुक्म है?"
और यही वह सवाल है जो पूछना सही है।
और उस योद्धा ने जवाब दिया, "अपने पैरों से जूते निकालो…
"क्योंकि तुम पाक सरज़मीन पर खड़े हो।"
और जॉशुआ ने ऐसा ही किया और सजदे में गिर गए और इबादत करने लगे,
और…
शायद यही वह वजह थी जिसके चलते जेरिको की दीवार उनके सामने ढह गई।
मगर यह सब मुझे क्यों दिखाई देता है?
क्योंकि तुम्हें अभी इस दुनिया के खेल में अपना किरदार निभाना है।
इन वादियों में कैद रहकर?
डेविड, तुम ऐसे बोल रहे हो जैसे बीता कल आज हो।
जैसे कि दोनों एक ही हैं।
सुनो।
परमेश्वर के बनाए इस संसार में हर एक चीज़ एक मकसद के लिए है और…
उसका एक तयशुदा दौर है और वक़्त है।
तो फिर मेरा वक़्त कब आएगा।
तुम बहुत सवाल पूछते हो।
अगर बुरा न लगे तो मुझे एक और गीत सुनाओ।
ठीक है।
सुनाता हूँ।
मैं आज भी तुम लोगों के सामने वही चुनौती लेकर आया हूँ
अपना सूरमा चुनकर लाओ।
उसे मेरा सामना करने भेजो।
और अगर उसने मुझे हरा दिया, तो हम तुम्हारे गुलाम बन जाएंगे।
पर अगर वह मेरे हाथों मारा गया, तो तुम सब हमारे गुलाम होगे!
समझ गए?
मैं कल फिर यहाँ लौटूँगा।
और कितने दिन यूँ ही गुज़रेंगे?
क्या इज़राइल में कोई जांबाज़ नहीं है?
बस दिन बीते जा रहे हैं, एक बार फिर सुन लो, मैं इज़राइल को चुनौती देता हूँ।
वो नगाड़े क्यों बजा रहे हैं?
मेरा सिर दुखता है।
इसीलिए।
नौ दिन गुज़र गए और कोई मेरा सामना करने को नहीं आया।
क्या तुम अपने परमेश्वर के सेवक नहीं हो?
आओ और मुझसे लड़ो।
मुझे अपना बदला लेना है।
महारानी।
जंग के मैदान से खबर आई है।
क्या है? क्या लिखा है?
सेनापति आबनर ने खबर भेजी है।
फ़िलिस्तीनियों ने अपनी सेनाओं को हमारे खिलाफ़ एकजुट कर लिया है,
उनकी तादाद करीब 250,000 है।
क्या कहा?
और उनके बीच एक दैत्य भी है।
एक दैत्य?
कैसे?
माँ?
इसमें और क्या लिखा है?
पिताजी को फिर से दौरे पड़ने लगे हैं।
पहले से भी बदतर।
हमें क्या करना चाहिए?
अब कुछ करने को नहीं बचा।
हमेशा कोई न कोई रास्ता ज़रूर होता है।
कम से कम, हम दुआ मांग सकते हैं।
किस से?
आप जानती हैं किस से।
मैं किसी के सामने नहीं गिड़गिड़ाने वाली।
माँ, परमेश्वर ने हमारी पुकार पहले भी सुनी है।
वह फिर से सुनेगा।
मैं फिर कभी अपनी मौजूदगी में यह नाम नहीं सुनना चाहती।
मैं इससे ऊब चुकी हूँ।
नहीं, हम…
हम… हमें कुछ तो करना होगा।
मीखाल।
मैं पिताजी के पास जा रही हूँ।
जंग के मैदान में? दिमाग खराब हो गया है?
उन्हें मेरी ज़रूरत है।
मुझे ज़रूरत है।
मीखाल, हमारे भाई जा चुके हैं, हमारी माँ हार मान चुकी है।
अब बस हम बचे हैं।
फिर मेरे साथ चलो।
बेवकूफ़ मत बनो।
हम जाकर क्या कर सकते हैं?
अगर पिताजी होश में आ गए, तो सेना की कमान संभाल सकेंगे।
फिर हमेशा की तरह वह हमारे दुश्मनों को हरा सकते हैं।
तुम्हें लगता है तुम उन्हें होश में ला सकती हो?
तुम्हें पता भी है एलाह किस तरफ है?
उत्तर की ओर।
उत्तर में?
मैं उत्तर की ओर जाऊँगी और मैं ढूँढ़ लूँगी।
हर हाल में।
बहुत अच्छे।
ठीक है। तो चलो।
-तुम क्या कर रही हो? -मेरी मदद तो करो।
तुम भी मर गईं, तो मेरा दिल बहलाने को कोई नहीं होगा।
ख़ैर, ऐसा नहीं होगा।
सुनो। शुक्रिया।
वह मेरे भी पिता हैं।
और मैं माँ की बात से सहमत नहीं।
एक उम्मीद की किरण हमेशा होती है।
सही कहा।
चलो।
कायरों और गद्दारों से भरा एक पूरा कबीला।
ज़ुबान सँभालकर बात करो।
तुम गुफ़ाओं में छुप कर अपने भाइयों को इस दुश्मन का सामना करते देखना चाहोगे?
उनका सामना मौत से है।
एलिअब, बात क्या है?
ज़ेबुलन कबीले ने इस जंग को और महाराज को पीठ दिखाने का फैसला किया है।
कितने लोगों ने?
पूरे कबीले ने।
उनके साथ एक दैत्य है। हमारे साथ कोई नहीं।
ज़ेबुलन ईश्वर के लिए लड़ता है और ईश्वर हमारे महाराज के साथ नहीं है।
पूरे इज़राइल को बता दो कि ज़ेबुलन ने अपने डर के आगे घुटने टेक दिए हैं,
और जब हम इस जंग को लड़ेंगे और जीत हासिल करेंगे,
तब हमारे और उनके बच्चे ये कहानी सुनाएँगे कि कैसे तुम लोग भाग खड़े हुए।
अगर तुम्हें जीत का इतना यकीन है,
तो तुम्हीं दैत्य का सामना क्यों नहीं करते, जेसी के बेटे?
मैं उन्हें दोष नहीं दूँगा।
बगैर कुछ किए यहाँ बस दिन पर दिन बीते जा रहे हैं।
जंग के मैदान में कदम रखने से पहले हम भूख से ही मारे जाएंगे।
यह कोई रणनीति नहीं हुई।
इसे कायरता कहते हैं।
एड्रियल, तुम अपने युवराज से बात कर रहे हो।
हाँ। एक पागल राजा के बेटे, मिटती हुई विरासत के वारिस से।
बहुत हुआ।
अगर तुम्हारे पिता अगुआई नहीं करेंगे, तो मैं करूँगा।
मैं कहता हूँ हम लड़ेंगे।
हाँ। हम लड़ेंगे।
और भले ही हम जीत न पाएँ, पर कम से कम कोशिश करके तो मरेंगे।
ईश्वर और इज़राइल के लिए।
हो गया। भाग जाओ।
अपने बाप के साथ खेमे में छिप जाओ।
एक और शब्द बोला तो वो तुम्हारा आख़िरी शब्द होगा।
और कोई बगावत के बोल बोलेगा?
-आप क्या कर रहे हैं? -मैं उस दैत्य का सामना करूँगा।
-नहीं, आप नहीं करेंगे। -एड्रियल ने सच कहा।
किसी को तो करना होगा।
तो मैं ही सही।
और क्या लगता है अंजाम क्या होगा?
वह परमेश्वर तय करेगा।
वह दैत्य तुम्हारे टुकड़े कर देगा।
हमारी पूरी फ़ौज के सामने वह तुम्हें बीच से चीर डालेगा।
और कोई रास्ता नहीं है।
हाँ, बिल्कुल है।
बिल्कुल है।
अब तक माँ को हमारे जाने का पता चल चुका होगा।
अगर महल में कोई भी अच्छा घुड़सवार होता,
तो हमें रोकने को वह उसे ज़रूर भेजतीं मगर…
या फिर नहीं भेजतीं।
मुझे लगता है वह मेरी शक्ल नहीं देखना चाहतीं।
यह जानकर तसल्ली कर लो कि तुमने वह खोया जो उन्होंने मुझे कभी नहीं दिया।
तुम्हें डर लग रहा है?
अभी इन बातों का वक़्त नहीं है।
मीखाली।
भूलना मुश्किल है, है न?
-गीत को? -नहीं।
डेविड को।
वह हमारे पिता को छोड़ गया।
मैं उसके बारे में नहीं सोचना चाहती।
ओबेड के बेटे जेसी, तुम पर सलामती हो।
तुम्हारे खानदान के गुनाहों को कुर्बानी देकर मिटा दिया गया है।
एक बेहतरीन कुर्बानी।
तुमने जानवर को कैसे चुना?
नियमों का पालन करते हुए।
मुझे बताओ।
झुंड के सबसे बेहतरीन जानवर को।
जो बगैर दाग-धब्बे वाला हो।
-मूसा के नियम यही हैं न? -हाँ।
हाँ, बेशक।
अब, तुम जाओ।
मुझे तुम्हारे पिता से बात करनी है।
मैं पूरब के मैदान में मिलूँगा।
बात ख़त्म करके आइएगा ज़रूर, मेरे नबी।
मैं आपको भेड़ों को चराना सिखाऊँगा।
इस कुर्बानी की तुम्हें ख़ुशी मनानी चाहिए।
परमपिता परमेश्वर की कृपा तुम्हारे घर पर बानी हुई है…
मगर तुम्हारे दिल पर बोझ है।
झूठ से बड़ा कोई और बोझ नहीं होता।
सही कहा न, जेसी?
जब राजा सॉल ने तुम्हारे बेटों को जंग में लड़ने के लिए बुलाया,
तब तुमने उन्हें जाने दिया।
जब मैंने तुम्हारे बेटों बुलाया,
तुम उन्हें, उन सभी को मेरे सामने लाने में
एक ज़रा भी नहीं झिझके।
सभी को बुलाया, सिवाए एक के।
तुम उसे लेकर इतने सख़्त क्यों हो?
मैं उसके भले और इस परिवार को शर्मिंदगी से बचाने के लिए ऐसा करता हूँ।
जेसी, सच बोलो।
मेरा बेटा डेविड।
डेविड नौजवान है, ज़िद्दी है, बेताब है।
जैसे उसके दिल में एक आग धधक रही हो।
वह अडिग है, छल-कपट नहीं जानता।
हाँ। तुम सही कह रहे हो।
और आप परमेश्वर की ज़ुबान बोलते हैं।
फिर तो आप जानते होंगे कि डेविड राजा नहीं बन सकता।
बेशक आपने यह देखा होगा।
मैं तुम्हें बताऊँ मैंने क्या देखा है?
तुम सही हो।
तुम सही हो कि तुम्हारे बेटे के दिल में एक धधकती हुई आग है,
जो सब कुछ जलाकर राख कर सकती है,
उस उपरवाले की तरह।
और इसीलिए परमेश्वर ने उसे चुना है
और शायद यही वजह है कि उन्होंने उसे चुना है।
तो, अब तुम, एक इंसान होकर, उस परमेश्वर के रास्ते में खड़े हो।
ऐसा इसलिए क्योंकि तुम्हारी गलती का अंजाम यह बेटा है।
जेसी का बेटा, जेसी के गुनाह का अंजाम, अगर चुना गया तो सब ऐसा बोलेंगे इसे लेकर?
क्या यही शर्मिंदगी तुम्हें मजबूर करती है?
नहीं। ऐसा नहीं है।
बात कुछ और है।
बात तुम्हारे दिल की गहराई से जुड़ी है
और फिर भी ये वो बात है जो तुमने अब तक किसी से नहीं कही।
क्या परमेश्वर मुझसे कुछ चाहता है,
उसके अलावा कुछ और,
मैं अपना सबकुछ दे दूँगा।
तुमने परमेश्वर को काफी कुछ दिया है,
मगर अपना सबकुछ नहीं दिया है।
वह नहीं दिया जो तुम्हें सबसे प्यारा है।
तुमने झुंड के सबसे बेहतरीन को नहीं दिया।
ये वो कुर्बानी है जो सबसे बड़ी होती हैं।
परमेश्वर हमसे यही चाहता है।
हम उसे वह दें जो हमें सबसे प्यारा है।
अगर तुम उसे मुट्ठी में रखना चाहोगे…
तो तुम्हारी उँगलियाँ टूट जाएँगी।
मेरा सामना करने अपना सूरमा भेजो वरना तुम सब मारे जाओगे।
कायर कहीं के! तुम सभी के सभी कायर हो!
याद है जब फिलिस्तीनी मिखमाश में इकट्ठे हुए थे?
तब किसी में सामना करने हिम्मत नहीं थी।
हमारे लोग गुफाओं में छिप रहे थे।
तुमने रात के अँधेरे में हमला किया, अकेले, सिर्फ अपना कवच पहने हुए।
तुमने उन्हें उलझाया और गुमराह किया।
-हाशेम ने हमें जीत दिलायी। -हाँ, मगर शुरुआती कदम तुमने उठाया।
तुमने हमें उम्मीद दिलाया।
ये लोग इज़राइल के नहीं लग रहे।
आशेर के शिकारी हैं।
मिस्र के सबसे बेहतरीन किराये के सैनिक और कातिल।
तुम रात में हमला करोगे,
और अगर परमेश्वर ने साथ दिया, तो तुम दैत्य को नींद में मार डालोगे।
और आप मेरे पिता की देखरेख करेंगे?
मैं करूँगा।
मैं हर मुमकिन कोशिश करूँगा।
मरते दम तक।
आओ।
परमेश्वर का अपने बंदे के लिए क्या हुक्म है?
क्यों?
मुझे उस काम के लिए क्यों चुना जो मैं नहीं कर सकता?
काश मैं आपको समझ पाता।
डेविड!
डेविड! आ जाओ!
पिताजी, आप कहाँ जा रहे हैं?
मैं कहीं नहीं जा रहा।
आओ, डेविड।
कुछ बातें हैं जो काफी वक़्त से मैं तुम्हें बताना चाहता था
और अब समझ नहीं आ रहा कैसे कहूँ।
डेविड, आओ।
यहाँ आओ।
डेविड, यहाँ आओ।
मैंने अपनी पहली बीवी से सोच समझकर शादी की।
हमारा रिश्ता समझदारी भरा था, उसके और मेरे दोनों कबीलों के लिए।
मेरे खानदान का नाम खराब हो गया था।
-तुम्हारी दादी रूथ की वजह से। -जानता हूँ।
वह मोआबी थी।
मगर मेरी बीवी, वह बिल्कुल पाक थी।
उसने ताक़तवर बेटों को जन्म दिया।
तुम्हारे भाइयों को।
फिर उसकी मौत के बाद मैं तुम्हारी माँ से मिला।
वह बहुत अलग थी।
मैं अपने लिए जो तलाश रहा था उससे पूरी तरह अलग।
हमारे लोगों के दुश्मनों में जन्मी थी।
मगर फिर भी उसका जज़्बा, उसकी गर्मजोशी…
कुछ ऐसी थी जो मैं कभी नहीं जान पाया था।
मैंने उसे जल्दबाज़ी में चुन लिया।
रस्मों के खिलाफ शादी की…
मगर मैं उसे बेहद चाहता था, डेविड।
ऐसी चाहत जिसकी कोई हद नहीं थी।
और वह भी मुझे चाहती थी।
तुम्हारी माँ के कहे आख़िरी शब्द…
मैं जानता हूँ।
मेरा ख्याल रखने को कहा।
नहीं।
उसने ऐसा नहीं कहा था।
"उसे उड़ने देना।"
उसे उड़ने देना।
उसने यही कहा था।
तुम्हारी माँ को दृश्य दिखते थे।
तुम्हारे बारे में उसे सपने आते थे कि बड़े होकर तुम क्या बनोगे।
जंग के सपने आते थे, खूबसूरत और डरावने दोनों तरह के।
और उसकी आख़िरी ख़्वाहिश यह थी…
कि मैं तुम्हें उन सपनों को पूरा करने जाने दूँ।
मुझे माफ़ कर दो, मेरे बेटे।
मुझे माफ़ कर दो।
मैंने तुम्हें यहाँ अपने पास रखा
क्योंकि तुम उसकी एक आख़िरी निशानी हो जो कि मेरे पास बची है।
मैं तुम्हें मैदान में इसलिए नहीं भेजता था कि तुमसे शर्मिंदगी होती है।
बल्कि इसलिए तुम्हें यहाँ रखा, क्योंकि, डेविड मैं तुमसे प्यार करता हूँ।
और मैं उससे भी प्यार करता था।
मुझे माफ़ कर दो, बेटे।
अब चलो।
मैंने गधे पर तुम्हारे खाने और ज़रूरत के सामान रख दिए हैं।
मैं चाहता हूँ तुम उन्हें लेकर जाओ।
कहाँ?
जंग के मैदान में।
अपने भाइयों के पास।
चरवाहों के सूरमा।
वक़्त से पहले एक राजा की ज़िम्मेदारी संभालना एक भारी बोझ है।
हमें अकेला छोड़ दो।
तुम यहाँ क्या कर रहे हो?
ज़रूरत की इस घड़ी में सलाह लेकर आया हूँ।
जैसे आपके पिता की सेवा की आपकी सेवा करने आया हूँ।
डोएग, तुम किसी की सेवा नहीं करते।
और किसी ईश्वर को नहीं मानते।
मुझे लगता है आपके सामने उस दैत्य से बड़ी एक और परेशानी है।
बातें बहुत दूर तक फैलती हैं, कोई ध्यान लगाकर सुने तो उसे सुन सकता है।
ऐसी कहानियाँ सुनने को मिल रही हैं कि महान नबी बेथलेहेम शहर में
जूडाह कबीले की तरफ सफर पर गए हैं।
मैं आपके बेहद काम आ सकता हूँ।
अगर आप आदेश देंगे,
तो वह जो कोई भी हो जिसे आपके पिता के बदले में
उन्होंने चुना है मैं उसे मौत की नींद सुला सकता हूँ।
अगर मेरे पिता का नाम दोबारा लिया…
मुझे बस उसका नाम बताइए।
एक आख़िरी चाल चलिए, राजकुमार जोनाथन।
डोएग, मेरे पास तुम्हारे साथ खेल खेलने का वक़्त नहीं है।
ठीक है।
फिर जाइए। जाकर वो जंग लड़िए जो आप कभी नहीं जीत सकते हैं।
मेरी बात समझ लो, ऐडोमाइट।
जंग के मैदान में भले ही मेरी जान चली जाए,
मगर वह पल तब तक नहीं आएगा जब तक तुम्हारी आँखों में मौत न देख लूँ।
यह देखना दिलचस्प होगा।
मैं सच जानता हूँ, पिताजी।
मगर यह भी जानता हूँ कि मैं आपका बेटा हूँ।
मैं आपसे प्यार करता हूँ और अंत तक आपके साथ रहूँगा।
अब सो जाइए।
और अगर आपको होश आ गया, तो मेरे लिए दुआ कीजिएगा।
नहीं।
नहीं!
नहीं।
जोनाथन।
नहीं!
ईश्वर तुम्हारा साथ दे।
मेरे बेटे।
मैं तुमसे प्यार करता हूँ।
मैं भी आपसे प्यार करता हूँ।
ठीक है।
क्या हम साथ चलेंगे?
मुझे अपना सफर तय करना है।
तुम्हें वह पहली बात याद है जो मैंने तुमसे कही थी?
मैंने कहा था, "परमेश्वर वह देखता है जो इंसान नहीं देख सकता।"
"वह दिलों के अंदर देखता है।"
और तुम… तुम्हारा दिल शेर का है।
और शेर क्या करते हैं?
वो दहाड़ते हैं।
उड़ो, मेरे बेटे।
ऊपर उड़ो।
हम यह और कितने दिन करते रहेंगे?
क्या पूरे इज़राइल में एक भी जाँबाज़ नहीं है…
जो मुझसे लड़ सके?
संवाद अनुवादक महताब आलम
रचनात्मक पर्यवेक्षक दिनेश शाकुल नहीं है…